CELEX: 62010CA0214
Language: el
Date: 2011-11-22 00:00:00
Title: Υπόθεση C-214/10: Απόφαση του Δικαστηρίου (τμήμα μείζονος συνθέσεως) της 22ας Νοεμβρίου 2011 [αίτηση του Landesarbeitsgericht Hamm (Γερμανία) για την έκδοση προδικαστικής αποφάσεως] — KHS AG κατά Winfried Schulte (Οργάνωση του χρόνου εργασίας — Οδηγία 2003/88/ΕΚ — Δικαίωμα ετήσιας άδειας μετ’ αποδοχών — Απόσβεση του μη ασκηθέντος για λόγους ασθενείας δικαιώματος ετήσιας άδειας μετ’ αποδοχών μετά την παρέλευση προθεσμίας που ορίζεται με εθνική ρύθμιση)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/8
            
         
      Απόφαση του Δικαστηρίου (τμήμα μείζονος συνθέσεως) της 22ας Νοεμβρίου 2011 [αίτηση του Landesarbeitsgericht Hamm (Γερμανία) για την έκδοση προδικαστικής αποφάσεως] — KHS AG κατά Winfried Schulte
      (Υπόθεση C-214/10) (1)
      
      (Οργάνωση του χρόνου εργασίας - Οδηγία 2003/88/ΕΚ - Δικαίωμα ετήσιας άδειας μετ’ αποδοχών - Απόσβεση του μη ασκηθέντος για λόγους ασθενείας δικαιώματος ετήσιας άδειας μετ’ αποδοχών μετά την παρέλευση προθεσμίας που ορίζεται με εθνική ρύθμιση)
      (2012/C 25/13)
      Γλώσσα διαδικασίας: η γερμανική
      
         Αιτούν δικαστήριο
      
      Landesarbeitsgericht Hamm
      
         Διάδικοι στην υπόθεση της κύριας δίκης
      
      KHS AG
      
         κατά
      
      Winfried Schulte
      
         Αντικείμενο
      
      Αίτηση για την έκδοση προδικαστικής αποφάσεως — Landesarbeitsgericht Hamm — Ερμηνεία του άρθρου 7, παράγραφος 1, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (ΕΕ L 299, σ. 9) — Δικαίωμα αποζημιώσεως για ετήσια άδεια μετ’ αποδοχών την οποία δεν έλαβε εργαζόμενος ο οποίος δεν μπόρεσε να ασκήσει το δικαίωμα αυτό λόγω κατά τη διάρκεια της περιόδου αναφοράς και του οποίου η ανικανότητα προς εργασία διήρκεσε πλείονα έτη μέχρι τη λήξη της εργασιακής του σχέσεως — Συλλογική σύμβαση εργασίας που παρέχει τη δυνατότητα αποζημιώσεως για ετήσια άδεια μετ’ αποδοχών την οποία δεν έλαβε ο εργαζόμενος μόνο κατά τη λήξη της εργασιακής σχέσεως και η οποία προβλέπει την απόσβεση του δικαιώματος ετήσιας άδειας μετ’ αποδοχών που δεν ελήφθη λόγω ασθενείας κατά την εκπνοή προθεσμίας 15 μηνών μετά την περίοδο αναφοράς
      
         Διατακτικό
      
      Το άρθρο 7, παράγραφος 1, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, έχει την έννοια ότι δεν είναι αντίθετο προς εθνικές διατάξεις ή πρακτικές, όπως οι συλλογικές συμβάσεις εργασίας, οι οποίες, στο μέτρο που καθορίζουν μια περίοδο μεταφοράς 15 μηνών κατά τη λήξη της οποίας το δικαίωμα ετήσιας άδειας μετ’ αποδοχών αποσβέννυται, περιορίζουν τη σώρευση τέτοιων αδειών τις οποίες δικαιούται εργαζόμενος ευρισκόμενος σε κατάσταση ανικανότητας προς εργασία επί πολλές συναπτές περιόδους αναφοράς.
      
         (1)  ΕΕ C 234 της 28.8.2010.